Rip: Korean Beauty's Victims (Κοινότητα Ελλήνων Υποτιτλιστών)
ΝΑΜ-ΣΟΥΝ, ΕΝΑ ΔΥΝΑΤΟ ΚΟΡΙΤΣΙ
ΓΚΙΛ ΤΖΟΥΝΓΚ-ΓΚΑΝ
ΧΟΥΑΝΓΚ ΓΚΟΥΜ-ΤΖΟΥ
ΓΚΑΝΓΚ ΝΑΜ-ΣΟΥΝ
ΕΠΕΙΣΟΔΙΟ 3 ΤΡΕΙΣ ΓΕΝΙΕΣ
ΦΩΤΟΓΡΑΦΕΙΟ ΜΠΟΝΓΚ
Μια στιγμή.
Είπες πως ήθελες φωτογραφία για διαβατήριο, σωστά;
Ναι.
Θα σε βγάλω.
Πέρασε μέσα.
Γεια σου Χαίρομαι που σε βλέπω
Να που ξανα…
-Έλα, Γκαν Ι-σικ. -Γκανγκ Ναμ-σουν.
Πιάσαμε την απατεώνισσα. Βρήκαμε το διαβατήριό σου.
Αλήθεια; Πολύ χαίρομαι.
Άρα, δεν χρειάζομαι φωτογραφία.
Έγινε.
Δεν χρειάζεσαι φωτογραφία;
Μάλιστα, κατάλαβα.
Σας ευχαριστώ θερμά.
Πρώτη φορά μιλάω με βαθμό ευγενείας απ' όταν ήρθα στη χώρα.
Δεν περίμενα να βγει τόσο φυσικά.
Μια στιγμή, δεσποινίς!
Ξόδεψε ήδη όλα τα χρήματά σου.
Θα κάνεις μήνυση; Στην απατεώνισσα, εννοώ.
Μόνο με μήνυση θα τα πάρεις πίσω.
-Μήνυση; -Φυσικά και θα κάνεις μήνυση.
Θα κάνω μήνυση.
Ήρθα να κάνω μήνυση.
Διαλύθηκε ο κόκκυγάς μου.
Μόλις ακούμπησε ο πισινός μου στο έδαφος μετά που μ' έσπρωξε,
έχασα τις αισθήσεις μου.
Όταν συνήλθα, είχα αφόρητο πόνο
και συνειδητοποίησα πως ο πισινός μου δεν θα ξαναγίνει όπως πριν.
-Τέρμα το ποδήλατο… -Θα νοσηλευτεί οκτώ βδομάδες.
Ιατρικά έξοδα, αποζημίωση για ψυχική οδύνη
και κάλυψη χαμένων μισθών λόγω απουσίας.
Θα κάνουμε μήνυση και για τα τρία.
Δεν θέλω να ακουστεί σεξιστικό αυτό που θα πω,
αλλά δεν το βρίσκετε παράλογο να εκτόξευσε γυναίκα άντρα 50 μέτρα μακριά;
Τότε, πώς εξηγείτε το ιατρικό πόρισμα;
Είπε ψέματα ο γιατρός;
Θα τραυματίστηκε κάπου αλλού.
Αστυνομικός δεν είστε;
Έτσι λειτουργεί η αστυνομία;
Αυτή ακριβώς είναι η δουλειά μας.
Έχουμε καθήκον να εμποδίζουμε κακούς πολίτες
να καταχρώνται τον νόμο και να συκοφαντούν αθώο κόσμο.
Όντως το έκανα.
Τον έσπρωξα.
Σίγουρα θα χτύπησε.
Κάνε μου μήνυση.
Καιρός να μάθω πώς λειτουργούν εδώ τα πράγματα.
Θα μηνύσω κι εγώ την κλέφτρα.
Εσύ κάνε μήνυση σ' εμένα
κι εγώ θα κάνω σ' εκείνη.
Θες να μπεις σε τέτοια τρεξίματα;
Μπορώ να κάνω κι αλλιώς;
Πάντως,
το έκανα επειδή ο άντρας σου χτύπησε πρώτος τη φίλη μου.
Να το ξέρεις.
Ο άντρας σου το ξεκίνησε.
Δεν γινόταν να τον αφήσω να πειράξει τη φίλη μου.
Γιατί μου μιλάς στον ενικό, παλιοκόριτσο;
Πες στον άντρα σου πως ζητάω συγγνώμη.
Όμως,
με ένα δάχτυλο τον έσπρωξα.
Αν είχα χρησιμοποιήσει δύο, θα είχε πεθάνει.
Τι πράγμα;
Είμαι πολύ δυνατή.
Θα πιάσω δουλειά για να πληρώσω το νοσοκομείο
και θα μηνύσω κι εγώ τον άντρα σου.
Έσπρωξε τη φίλη μου.
Οπότε, να πηγαίνω.
Πώς φεύγεις έτσι;
Τι; Θες να πω κανένα τραγουδάκι;
ΑΣΤΥΝΟΜΙΚΟ ΤΜΗΜΑ ΓΚΑΝΓΚΧΑΝ
Πώς του έσπασες τον κόκκυγα τόσο μικροκαμωμένη που είσαι;
Είναι παράλογο.
Γεια σου
-Χαίρομαι που σε βλέπω… -Πώς χτυπάει;
-Να που ξανα… -Εσύ το διάλεξες;
Θα σε βοηθήσω με τον επίσημο λόγο.
Αν μιλάς χωρίς βαθμούς ευγενείας, θα έχεις σίγουρα τρεις διενέξεις τη μέρα
-και θα μαρτυρήσεις. -Άκου εδώ,
είσαι πολύ ελκυστικός.
Βασικά,
είσαι πολύ όμορφος, με όλον τον σεβασμό.
Ικανοποιημένος;
Τελικά ξέρεις να μιλάς ευγενικά.
Ωραιότατα.
Ο Χαλκ είναι;
-Απίστευτο! -Απ' τη Μογγολία δεν είναι;
Τι έτρωγε μικρή;
Μετά τον χαμό με τις σκηνές στον Χαν,
το ζευγάρι αστέγων είπε
πως η κοπελιά έχει τη δύναμη υπερήρωα.
Προσωπικά πιστεύω πως είναι η μετενσάρκωση του Τζένγκις Χαν.
Η Ναμ-σουν δεν είναι συνηθισμένος άνθρωπος.
Έχει απίστευτη δύναμη, τεράστια. Αφήστε.
Σε είδα να πίνεις μπίρα Πάνγκταο.
Χόρευες κιόλας.
Με φωσφοριζέ σώβρακο μάλιστα.
Λένε πως οι Μογγόλοι έχουν εξαιρετική όραση, σωστά;
Ναι, φυσικά.
Αυτό ήταν.
Είδε σίγουρα το εσώρουχό μου.
Δεν το πιστεύω.
ΟΠΟΥΛΕΝΤΙΑ
Γεια σας, κυρία Χουάνγκ.
Ναι.
Γεια σου κι εσένα.
Από εδώ ο Ριου Σι-ο, ο CEO της Ντουγκό.
Θα έχετε ακουστά την Ντουγκό,
μια εταιρεία εφοδιασμού ηλεκτρονικού εμπορίου
που σύντομα θα μπει στο χρηματιστήριο.
Λέτε την εταιρεία που πουλάει τα πάντα εκτός από οικόπεδα.
Από εδώ η κυρία Χουάνγκ Γκουμ-τζου.
Έχει περισσότερα μετρητά απ' όλα τα άλλα μέλη της λέσχης.
Λοιπόν,
σας αφήνω να τα πείτε.
Μάλλον είμαστε οι μόνοι εδώ.
Τι θες να πεις;
Τα μόνα μέλη της Χέριτατζ που είναι αυτοδημιούργητα.
Αυτοδημιούργητος είσαι κι εσύ;
Δεν τα πάω καλά με γόνους πλουσίων οικογενειών.
Στάθηκαν απλώς τυχεροί γιατί γεννήθηκαν πλούσιοι.
Τι ξέρουν κατά τ' άλλα;
Μόνο αν χαράξεις τη δική σου πορεία, μαθαίνεις.
Δεν μπορούν όλοι
να βγάλουν γρήγορα λεφτά.
Φοβερή νοοτροπία.
Όπως και να 'χει,
ας τα λέμε συχνά εμείς οι αυτοδημιούργητοι.
-Μέσα. -Μέσα.
Μέσα.
-Μέσα. -Μέσα.
Κοιτάξτε.
-Τι είναι αυτό; -Δείτε.
Καλή σας όρεξη.
Ευχαριστούμε, κυρία Τζονγκ.
Παρακαλώ.
Ας προσευχηθούμε.
-Ναι. -Φυσικά.
Φούσκωσα.
Δεν το πιστεύω.
Ήταν τέλειο.
Πάμε στον κήπο για τσάι;
Τι είναι αυτό;
Πριν έκοβα γύρω γύρω το σπίτι και δεν έφαγα καλά.
Τι πλούτη είναι αυτά;
Έχω δει δισεκατομμυριούχους του Γκάνγκναμ,
αλλά τέτοιον πλούτο δεν ξανάδα.
Πώς μπορούμε να βοηθήσουμε;
Πρέπει να φύγει η γραμματέας πριν κλέψουμε το σπίτι.
Βασικά,
άλλαξα γνώμη.
-Τι; -Τώρα που είδατε το σπίτι,
θα με καταλαβαίνετε.
Θα συνεχίσω
να παριστάνω την κόρη.
Σ' έπιασε απληστία, Χουά-τζα.
Δεν κρατάνε οι απομιμήσεις.
Πάρε παράδειγμα το Ρόλαξ που αγόρασα στη Σενζέν.
Έφυγε η επίστρωση κι έβγαλα εξάνθημα.
Το δέρμα μου βρομάει σιδηρίλα.
Γι' αυτό με λένε Άιρον Μαν στη δουλειά.
Αν ξεφορτωθώ το αυθεντικό, θα κρατήσω.
Ένα μογγολικό γκερ.
Είναι δυνατή σαν βόδι.
Τα χέρια της είναι σαν σφυριά.
Είναι από τη Μογγολία
και ψάχνει τη μαμά της.
Έχω προαίσθημα πως είναι η Γκανγκ Ναμ-σουν.
Δεν είναι Κορεάτισσα.
Και να πεθάνει, η αστυνομία θα αδιαφορήσει.
Ξεφορτωθείτε την.
Εννοείς να τη σκοτώσουμε;
Η μαμά μού κάνει όλα τα χατίρια.
Κι εγώ θα κάνω
όλα τα δικά σας.
Η κοπελιά έχει απίστευτη δύναμη,
σύμφωνα με τη μαμά μου.
Εσείς μόνοι σας θα φάτε τα μούτρα σας.
Μαζέψτε τους όλους…
κι εξολοθρεύστε την.
Είχα παρκάρει εδώ
και δείτε τι είδα όταν ξύπνησα το πρωί.
Ποιος να έκανε κάτι τέτοιο;
Η βρομόγρια που με πήρε!
Άκου.
Εμένα είπες "βρομόγρια";
Εσύ το έκανες;
Τώρα που την άκουσα, αυτή είναι η βρομόγρια.
Αν εγώ είμαι βρομόγρια,
εσύ είσαι βρομοκάθαρμα.
Πώς μένει σε συγκρότημα πολυτελείας ένα άχρηστο ρεμάλι σαν εσένα;
Μου 'ρχεται να μετακομίσω.
Τι;
Το 'χεις χάσει τελείως;
Πάνε πιο 'κεί.
Σε πάρκινγκ βρισκόμαστε.
Είναι χώρος αυστηρά για ενοίκους.
Δεν είναι σωστό να παραμένετε εδώ.
Πάμε στο τμήμα.
Να δουλέψει και για μένα η αστυνομία,
με τόσους φόρους που πληρώνω.
Το αμαξάκι μου.
Όντως το αναποδογυρίσατε με τα χέρια σας.
"Η πρόεδρος της Ένωσης Χασάπηδων του Μάτζανγκ-ντονγκ, η Γκιλ Τζουνγκ-γκαν";
Είστε η θρυλική βασίλισσα του Μάτζανγκ-ντονγκ;
Με έχετε ακουστά;
Αστειεύεστε; Ξέρω τα πάντα για το ΑΑΓΔ.
Με μια αγελάδα στον αριστερό ώμο κι ένα γουρούνι στον δεξιό,
γίνατε θρύλος όταν πήρατε τον έλεγχο του Μάτζανγκ-ντονγκ.
Θρύλος; Με κολακεύετε.
Την ξέρεις, ντετέκτιβ Τζανγκ;
Είναι θρύλος στην αστυνομία του Σονγκντόνγκ.
Γίνεται να μην την ξέρω;
Ο θρύλος ξεκίνησε το 1983,
όταν η μαφία έκανε κουμάντο στις μικρές επιχειρήσεις
κι αναρχία βασίλευε στους δρόμους.
Το πιο βίαιο καρτέλ της χώρας
έκανε επιδρομή στο Μάτζανγκ-ντονγκ
για να πάρει τον έλεγχο της περιοχής.
Η τοσοδούλα Γκιλ Τζουνγκ-γκαν
εμφανίστηκε στη μέση του δρόμου, όπως λέει τ' όνομά της.
Φήμες λένε
πως είχε γεννήσει τρεις μέρες πριν.
Το Μάτζανγκ-ντονγκ
είναι ιερό και προωθεί την υγιή κατανάλωση κρέατος στη χώρα.
Δεν γίνεται να ελέγχεται ή να μονοπωλείται από τρίτους.
Η αγορά είναι
των καταναλωτών, απ' τους καταναλωτές και για τους καταναλωτές
και δεν θα τη μολύνετε με αίμα.
Αν είστε όντως μαφιόζοι,
παλέψτε να διευθετήσουμε έτσι το θέμα!
-Με ποιον; -Μ' εμένα.
Χωρίς όπλα.
Ας μην πειράξουμε τη σάρκα.
Το κρέας εδώ είναι πάνω απ' όλα.
Μπορείς να πουλήσεις σπασμένα κόκαλα.
Ομορφονιέ.
-Ναι, αφεντικό. -Για να σε δω.
-Αφεντικό. -Φοβερός.
Μπράβο!
Τόλμησες να με χαστουκίσεις;
Κι έτσι, επανήλθε η ειρήνη στο Μάτζανγκ-ντονγκ.
Από τότε δεν έχει ξαναπλησιάσει συμμορία την περιοχή.
Η μονάδα Βίαιων Εγκλημάτων του Σονγκντόνγκ έδιωξε προσωπικό.
Πού 'σαι.
Κάνε μια εκτίμηση της ζημιάς.
Αν το γυρίσεις ανάποδα, μόνο η οροφή θα έχει γδαρθεί.
Δεν θα είναι σοβαρό.
Ήμουν προσεκτική για να μη σου κάνω ζημιά!
Δεν δικαιούμαι αποζημίωση για ψυχική οδύνη;
Γύρισε ανάποδα την κορόνα των ματιών μου.
Έμαθες και νομικούς όρους, τρομάρα σου.
Άκου εδώ!
Τη δική μου ψυχική οδύνη πού τη βάζεις;
Αστυνομικοί,
ποτέ δεν προκαλώ προβλήματα, αν με αφήνουν στην ησυχία μου.
Ετοιμαζόμουν να οδηγήσω,
αλλά πρόσεξα πως με μπλόκαρε το αυτοκίνητό του.
Το πάρκινγκ στο κτήριό μας έχει άπλετες θέσεις.
Για να παρκάρει εκεί, πάει να πει πως ήταν μεθυσμένος.
Δεν είχα πιει.
Καλά, διπλοπάρκαρες νηφάλιος;
Ψυχοπαθής είσαι;
Τι πράγμα;
Μάλλον θέλει να πεθάνει η βρομόγρια.
Τρελάθηκες, μωρή;
Από πού κι ως πού "μωρή";
Παλιάνθρωπε.
Τέλος πάντων, του τηλεφώνησα να έρθει να πάρει το αμάξι του,
αλλά μου απάντησε βρίζοντάς με απίστευτα άσχημα.
Τι μου είπε;
"Μπαμπόγρια, κάτσε σπιτάκι και πρόσεχε τα εγγόνια σου";
Το ηχογράφησα.
Θέλετε να το ακούσετε;
Μισό λεπτό.
Έλεος.
Θα συνέλθεις σε μισή ωρίτσα.
Στηρίξου εκεί στον τοίχο κι άσε με ήσυχη.
Φέρτε του λίγο νερό.
Πρέπει να ξυπνήσει για να τον ανακρίνετε.
-Μάλιστα. -Θεέ μου.
Τελείως άχρηστος είναι, κρίμα το μπόι του.
Θα σας στείλω το ηχητικό αρχείο της εξύβρισης.
Δώστε μου ένα τηλέφωνο.
Μάλιστα.
-Ορίστε. -Ωραία.
Έχω πεθάνει της πείνας! Πέρασε η ώρα.
Πάω σπίτι.
Βεβαίως, να πάτε στο καλό.
Θα σας πάρουμε.
Να τρως κρέας για να γίνεις δυνατός σαν εμένα.
Θα βάλω τα δυνατά μου.
Εγώ να πηγαίνω.
Καλή σας μέρα.
Κι εσύ
αγόρασε κάνα στοματικό διάλυμα καθώς θα γυρνάς σπίτι.
Βρομάει η ανάσα σου.
Απ' το στόμα αφοδεύεις;
Έλεος, τι θα κάνω;
Μπονγκ-σουν!
Είσαι καλά; Χτύπησες πουθενά;
Καλά είμαι.
Όντως, σιγά μη χτυπούσες.
Τι έγινε πάλι;
Δεν έκανα τίποτα κακό, ως συνήθως.
Γεια σας, είμαι ο Αν Μιν-χιοκ, ο σύζυγος της Ντο Μπονγκ-σουν.
Μάλιστα.
Θα μου πείτε τι συνέβη;
Αυτοί εδώ έκαναν διάρρηξη σε καταφύγιο σκύλων,
πήραν μερικούς μαζί τους
και τους πούλησαν για σκυλομαχίες.
Άρχισες να σώζεις και σκυλιά τώρα;
Δεν έχεις κουραστεί να σώζεις ανθρώπους;
Μόνο εγώ κουράστηκα.
Πώς γίνεται να φύγει από εδώ;
Η γυναίκα μου δεν καταφεύγει στη βία χωρίς λόγο.
Το εγγυώμαι εγώ.
Ναι, αλλά πρέπει να τους ακούσουμε κι αυτούς.
Ναι, ας τους ακούσουμε.
Πείτε στον ντετέκτιβ τις κακές πράξεις που κάνατε στα σκυλιά,
που δεν μπορούν να μιλήσουν.
Γιατί δεν απαντάτε;
Όπως βλέπετε,
τους χτύπησε κυρίως στο σαγόνι.
Έτσι, δυσκολεύονται να καταθέσουν.
Μα κρατήθηκα.
Ησυχία.
Θέλουν να κάνουν μήνυση. Τι θα κάνετε;
Ας κάνουν. Θα πάρω τους δικηγόρους μου.
Ας κάνουν μήνυση.
Έτσι κι αλλιώς, διέπραξαν βία ενάντια σε ζώα.
Η μόνη κατηγορία ενάντια στη γυναίκα μου είναι
πως υπερασπίστηκε εγκαταλελειμμένα ζώα εντός του πλαισίου του νόμου.
Ακριβώς.
Δεν χτυπάω ποτέ κάποιον που δεν το αξίζει.
Ησυχία!
Δεν σας πιστεύω. Δεν σας έφτασε το ξύλο;
Έτσι που σας βλέπω, σας περιέλαβε κάποια απ' την οικογένειά μου.
Γκιλ Τζουνγκ-γκαν από Γκάνγκναμ.
Απίστευτο.
Γεια σας.
Ντο Μπονγκ-σουν από Ντόμπονγκ.
Συγγνώμη.
Μπήκες σε κόπο για να βοηθήσεις στα μέρη μου.
Γίνεται χαμός στο Γκάνγκναμ τώρα τελευταία.
Θα προσέχουμε πιο πολύ.
Αλίμονο, ποια μέρη σας; Δεν είμαστε συμμορία.
Πρέπει να βοηθάμε η μία την άλλη
όταν προκύπτει ανάγκη.
-Μιν Μιν, χαιρέτα. -Ναι.
Είναι συγγενής.
Από εδώ η Γκιλ Τζουνγκ-γκαν του Μάτζανγκ-ντονγκ.
Γεια σας, με λένε Αν Μιν-χιοκ.
Απίστευτο.
Λάμπεις σαν μπολ που το έγλειψε σκύλος και το άστραψε.
Άκουσα πως παντρεύτηκες κελεπούρι.
Είστε πολύ ταιριαστό ζευγάρι.
Δεν μαλώνετε ποτέ, έτσι;
Δεν θα τη νικούσα και ποτέ.
Ελπίζω να ξεμπερδέψετε γρήγορα.
Θα τα ξαναπούμε.
Ναι, καλή σας μέρα.
-Στο καλό. -Είσαι κούκλος.
Ευχαριστώ.
-Να προσέχετε. -Να προσέχετε.
Λοιπόν.
Ήρθε η ώρα να δώσουν κατάθεση.
-Όντως. -Ορίστε.
Μπορεί να μη μιλάτε,
αλλά τα δάχτυλά σας δουλεύουν ακόμα.
Γράψτε.
Ορίστε.
Κάνετε φοβερή ομάδα.
Δεν είναι η πρώτη μας φορά.
Πρέπει να γυρίσουμε στα παιδιά.
Να γυρίσω, δηλαδή.
Πώς την είδατε;
Εμπρός, γράψτε. Τι κάθεστε;
Έχω και δουλειές.
Τόσο που κουράστηκα, πείνασα.
-Πεινάς; -Ναι.
-Θες τηγανητό κοτόπουλο; -Ναι.
Τι όμορφη που είσαι!
Θα τρελαθώ.
Ένιωσα σαν να ήταν γραφτό.
Νομίζω πως ήταν η Ναμ-σουν.
Θα τη σκέφτεσαι συνέχεια,
για να πέρασες μια άσχετη πελάτισσα για εκείνη.
Καμία σχέση.
Μου σηκώθηκε η τρίχα όταν την είδα.
Δεν νομίζω πως η Χουά-τζα είναι κόρη μου.
Ναι, συμφωνεί κι η μαμά.
Αλήθεια; Μιλάτε τώρα τελευταία;
Όχι βέβαια.
Άκουσα που μιλούσε με τη γραμματέα.
Παρήγγειλα έξι σαντουιτσάκια.
Πολύ τρως. Έτσι όπως πας, θα πεθάνεις.
Κι εγώ θέλω να σταματήσω.
Υποφέρω, μπαμπά.
Νομίζεις πως θέλω να τρώω συνέχεια;
Εγκεφαλικό είναι το πρόβλημα.
Όλα έχουν τέλεια γεύση.
Θα τρελαθώ.
Σταμάτα, Ναμ-ιν. Έχεις εθιστεί στους υδατάνθρακες.
Γιατί δεν υπάρχει κέντρο αποτοξίνωσης;
Πες στη μαμά σου ν' ανοίξει ένα.
Δεν της μιλάω.
Σήμερα ήρθαν νέοι κόκκοι καφέ απ' την Τανζανία.
-Θα έχει διαφορετική γεύση. -Ευχαριστούμε.
Ευχαριστούμε, κύριε Σο.
Μπαμπά, να σου γνωρίσω τον νέο υπάλληλο του καφέ.
Είναι φοβερός. Το 2018 κέρδισε το μεγάλο βραβείο
στο παγκόσμιο πρωτάθλημα μπαρίστα.
Ελπίζω να προσέχετε τον Ναμ-ιν.
Κι εγώ βασίζομαι πάνω του.
Καλά να περάσετε.
-Ναμ-ιν. -Τι;
Διάβασε τα χαρτιά να δεις πού είναι η Ναμ-σουν.
Εντάξει.
Εκεί που θα καταρρέουν τα πάντα,
η μοίρα θα στείλει σωτήρα…
Θα τη συναντήσουμε ή όχι;
Κόψ' το θέατρο και πες μου.
Είναι στον δρόμο κι έρχεται.
Κύριε Μπε Χιον-σικ, εσείς θα πάρετε στολή στρατηγού.
Θα γυρίσω αφού φάω.
Εγώ; Κι εγώ αυτήν τη στολή θέλω.
Κάνε όνειρα.
Να το κοστούμι σου.
Τσακίστε της τα πόδια!
-Τσακίστε τα! -Μάλιστα.
Κατ!
Δεν τσέκαρες τις βέργες;
Είναι ολοκαίνουργιες. Γιατί έσπασαν;
Συγγνώμη, έπρεπε να χαλαρώσω περισσότερο.
Τι στο καλό;
Δεν μπορώ να γίνω στρατηγός;
Τι στρατηγός κι αηδίες;
Παίξε τον ρόλο που σου δόθηκε.
Μα θα τον έπαιζα πολύ καλά.
Αλήθεια; Σήκω, τότε.
Ετοιμάσου για τα κοντάρια.
Κοντάρια; Τα δόρατα του στρατηγού εννοείς;
Ας αρχίσει το ξυλοκόπημα!
ΑΣΤΥΝΟΜΙΚΟ ΤΜΗΜΑ ΓΚΑΝΓΚΧΑΝ
Κανγκ Χι-σικ απ' τη Δίωξη.
Θα μου δώσετε τα στοιχεία
των τότε επιβατών της Ερ Μονγκ;
-Μάλιστα. -Πάμε, Χι-σικ.
Τελείωσε ο Τσάμα.
Μάλιστα.
Το ψάχνει και άλλη ομάδα απ' το Εγκληματολογικό,
αλλά οι τύποι τεμάχισαν το πράμα πριν φύγουν.
Δεν πιάνονται με τίποτα.
Σίγουρα θα κατέστρεψαν και τις IP.
Δεν θα βγει άκρη απ' τα κινητά.
Οι έμποροι ναρκωτικών είναι πάντα πιο μπροστά απ' την αστυνομία.
Εμπρός.
Τι;
Πέθανε μια επιβάτισσα;
Ναι, στείλ' το μου.
Μόλις πριν λίγο ήρθε στη χώρα
και είναι ήδη νεκρή.
Ξέρεις ποια είναι;
Ναι.
Περίμενε κι εμένα.
Πάντα φεύγει μόνος του.
Περίμενέ με!
Είναι η ίδια ουσία που εντοπίστηκε στην Παρκ Γκουάνγκ-τζα.
Η ίδια;
Δεν είναι κοκαΐνη ούτε μεθαμφεταμίνη.
Μοιάζει συνθετικό.
-Ούτε φαιντανύλη, έτσι; -Όχι.
Είναι καινούργιο.
Θα μάθουμε περισσότερα μετά από ανάλυση,
αλλά είναι τρομακτικό ναρκωτικό.
Πέθανε, αν και η ποσότητα στο στομάχι της ήταν ελάχιστη;
Αν παρομοίαζα τη φαιντανύλη με σκύλο, αυτό θα ήταν λύκος.
Θέλετε ένα δωράκι;
Η ουσία στον οργανισμό της
είναι ίδια με αυτήν τη σκόνη γάλακτος.
Είναι το ίδιο ναρκωτικό.
Για να δούμε.
Απίστευτο.
Τι σπίτι είναι αυτό;
Δύσκολα πιστεύεις πως έμενε μέσα άνθρωπος.
Μόνο νερό και μπίρα έχει στο ψυγείο.
Είδες το πτώμα.
Έχασε πάνω από δέκα κιλά.
Δεν κατανάλωνε τρόφιμα.
Άρα, της κόπηκε η όρεξη απ' τα ναρκωτικά.
Τα ναρκωτικά ήρθαν λαθραία μέσα στα υπάρχοντά της.
Τα έκρυψαν κάπου που δεν το περιμέναμε.
Δεν υπάρχει τίποτα.
Πάμε. Τζίφος.
Ναι.
ΚΑΝΤΙΝΑ "ΣΕΡΒΙΡΟΥΜΕ ΑΓΑΠΗ"
Τι στο καλό;
Γιατί τα διαφορετικά φαγητά;
Δεν γίνεται να μπω σ' εκείνη την ουρά;
Έλεος. Κομπάρσα είσαι, φέρσου αναλόγως.
Οι άλλοι έχουν ρόλο. Το ίδιο φαγητό θα φάτε;
Μαζί δουλεύουμε, κουραζόμαστε το ίδιο.
Γιατί να μη φάμε το ίδιο;
Εσύ δεν δούλεψες καν. Γιατί τρως;
-Θες ν' απολυθείς; -Όχι, θες εσύ;
-Εγώ; -Πάντως,
εγώ θα φάω από εκεί.
-Αυτό φά' το εσύ. -Στάσου.
-Περίμενε. -Τι συμβαίνει;
-Ποιος κάνει φασαρία; -Κύριε σκηνοθέτη,
μια κομπάρσα απαιτεί να φάει απ' την καντίνα.
Απόλυσέ την.
Πού τη βρήκαμε αυτήν;
Γιατί να με απολύσεις;
Ξέρεις πόσο σκληρά δουλεύω;
Ν' απολυθείς εσύ!
Κάθεσαι απλώς σε μια καρέκλα και φωνάζεις.
Κάνε πέρα.
Πέρα!
Καλέστε άλλη μία καντίνα.
Αυτή δεν θα φτάσει.
Εσείς φάτε αργότερα.
Δεν το αξίζετε κιόλας.
Έχεις τρομερή προσωπικότητα.
Πώς σε λένε,
γλυκιά μου δεσποινίδα;
Εγώ δεν σε πάω.
Εξαφανίσου!
ΕΠΑΥΛΗ ΠΟΛΥΤΕΛΕΙΑΣ ΑΡΑΜΠΕΣΚ
Μπαίνω.
Δεν είναι εδώ.
Ανησυχώ και όταν είναι στο γκερ και όταν λείπει.
Μια στιγμή. Γιατί ανησυχώ;
Όχι, είναι απολύτως θεμιτό.
Γιατί; Επειδή είμαι καλός αστυνομικός.
ΓΚΑΝ Ι-ΣΙΚ
Πλάκα δεν έχει;
Ο συνδρομητής που καλέσατε δεν είναι…
Πού είναι και τι κάνει;
-Εμπρός. -Χι-σικ, εγώ είμαι.
Ναι, πες μου.
Έψαξα τα παιδιά που αγνοούνται, όπως μου ζήτησες.
Απ' το 2006 ως το 2023,
στη Μογγολία δηλώθηκαν αγνοούμενα 23 άτομα.
-Ναι. -Ενήλικες οι περισσότεροι.
Μόνο τέσσερις υποθέσεις αφορούσαν παιδιά.
Αλήθεια;
Σου στέλνω τις πληροφορίες στο κινητό.
ΧΑΝ ΧΕ-ΓΟΥΟΝ ΕΞΑΦΑΝΙΣΗ 2006
ΠΑΡΚ ΣΟΥ-ΧΟΥΑΝ ΕΞΑΦΑΝΙΣΗ 2008
ΓΚΑΝΓΚ ΝΑΜ-ΣΟΥΝ ΕΞΑΦΑΝΙΣΗ 2006
Γκανγκ Ναμ-σουν!
ΓΟΝΕΙΣ: ΓΚΑΝΓΚ ΜΠΟΝΓΚ-ΓΚΟ
ΧΟΥΑΝΓΚ ΓΚΟΥΜ-ΤΖΟΥ
Η ΚΟΡΗ ΒΡΕΘΗΚΕ ΣΤΙΣ 30 ΣΕΠΤΕΜΒΡΙΟΥ 2023
ΟΠΟΥΛΕΝΤΙΑ
ΦΙΛΑΝΘΡΩΠΙΚΗ ΟΡΓΑΝΩΣΗ ΙΔΡΥΘΗΚΕ ΑΠΟ ΝΤΟΝΑ ΣΜΙΘ ΤΟ 1883
ΕΠΙΛΕΞΤΕ ΤΗΝ ΚΑΤΗΓΟΡΙΑ ΠΟΥ ΣΑΣ ΕΝΔΙΑΦΕΡΕΙ ΓΙΑ ΕΘΕΛΟΝΤΙΣΜΟ
Ας ξεκινήσω
από κάτι απλό.
ΠΟΛΕΜΟΣ ΚΑΤΑ ΤΩΝ ΝΑΡΚΩΤΙΚΩΝ
Έχεις τον νου σου στη Χουά-τζα;
Χθες στο τραπέζι φαινόταν να σκαρώνει κάτι.
Πού είναι τώρα;
Έβαλα να την παρακολουθούν.
Όταν έχω νέα, θα σας ενημερώσω.
Να είσαι καλή μαζί της.
Τη λυπάμαι.
Δεν πρέπει να κακομεταχειριζόμαστε τους άλλους.
Αν φερθώ άσχημα σε κάποιον,
κάποιος άλλος θα φερθεί άσχημα στη Ναμ-σουν μου.
Έτσι λειτουργεί ο κόσμος.
Είσαι καλά;
-Ποια είσαι; -Μου έκανες μήνυση.
-Για το γκερ στο πάρκο του Χαν. -Ναι.
Αυτή με εκτόξευσε στον αέρα.
Αμάν, ο γοφός μου.
Ορίστε, πάρε αυτό προς το παρόν.
-Τι είναι; -Θα σου φέρω κι άλλα όταν μπορέσω.
Τώρα δεν έχω.
Αλήθεια, πώς ήξερες σε ποιο δωμάτιο είμαι;
Μου το είπε η γυναίκα σου.
Κατέθεσε και μήνυση εκ μέρους σου.
Καλή φαίνεται, αν και μιλάει άσχημα.
Τέλος πάντων, την κάνω.
-Στάσου. -Κι άκου.
Θα σου κάνω κι εγώ μήνυση.
Έσπρωξες τη φίλη μου.
Στάσου…
Κάθαρμα! Πάω στοίχημα πως τη γνώρισες στη λέσχη ποδηλασίας.
Ποια είναι;
Δεν σε απάτησα.
Θα σε σκοτώσω, κάθαρμα!
-Ξόφλησες! -Τι έπαθαν;
-Απάντησέ μου! -Γεια σου
Χαίρομαι που σε βλέπω Να που ξανασυνα…
ΩΡΑΙΟ ΖΗΤΙΑΝΑΚΙ 1
Εμπρός.
Πού είστε; Φάγατε;
Στην άκρη.
-Δεν είναι εδώ. -Λείπει.
Καλά, εντάξει.
Τι κάνει σε κάτι σκηνές στον Χαν;
Και τελικά;
Σου έδωσαν καλύτερο ρόλο;
Ναι.
Ναμ-σουν, ξέρεις πώς να ζεις.
Σε θαυμάζω.
Ξεπερνάς και τη Γουόντερ Γούμαν.
Πώς είσαι τόσο δυνατή;
Δεν ξέρω.
Πάντως, μίλησα και για σας.
Ελάτε στο επόμενο γύρισμα.
Υποσχέθηκαν να σας δώσουν δουλειά.
Ευχαριστούμε. Φοβερό!
Τώρα που έχω σπίτι, δεν με σταματάει τίποτα.
Θ' αρχίσω να βγάζω κι εγώ λεφτά.
Ευχαριστούμε, Ναμ-σουν.
Ορίστε το τηλέφωνο της Γκολντ Μπλου
και το κινητό της κυρίας Χουάνγκ.
-Ευχαριστώ. -Τι πράγμα;
Διαλύουν τα γκερ.
Λάβαμε αναφορά πως τα καταστρέφουν κάτι κακοποιοί.
Πηγαίνετε γρήγορα. Τρέξτε.
ΑΣΤΥΝΟΜΙΚΟ ΤΜΗΜΑ ΓΚΑΝΓΚΧΑΝ
Τι κάνετε εκεί;
Καταστρέψατε το σπίτι μου.
Ξαναστήστε το.
Ξαναστήστε και τα δύο σπίτια!
Διαφορετικά,
θα μου το πληρώσετε.
Αμάν.
Φοβήθηκα τώρα.
Να σε δω. Σε προκαλώ.
Ας τη σταματήσει κάποιος!
Δάγκωσέ την!
ΣΟΥΠΕΡ ΝΤΟΥΠΕΡ ΟΥΡΑΝΟΞΥΣΤΗΣ
Τι θα κάνουμε;
Μόλις είχαμε αποκτήσει κι εμείς μια στέγη.
Τι θα κάνουμε τώρα;
Γκανγκ Ναμ-σουν!
Είναι όντως αυτή.
Είσαι καλά;
Δεν θα πληρώσω εγώ για το νοσοκομείο, έτσι;
Αυτοί το ξεκίνησαν.
Πού θα κοιμηθώ απόψε;
Μην κλαίτε, θα το ξαναστήσω.
Μην ανησυχείτε.
Ήμασταν άπληστοι
που είχαμε όνειρο ν' αποκτήσουμε δικό μας σπίτι.
Πάμε.
Σ' ευχαριστούμε για όλα, Ναμ-σουν.
Δεν πρόκειται να το ξεχάσω.
Πού θα πάτε;
Όπως ξέρεις,
όπου γης και πατρίς.
Μην ανησυχείς.
Αλήθεια,
θα βοηθήσεις τη Ναμ-σουν να βρει
κάπου να μείνει;
Φεύγω.
Πού πας;
Προτιμώ να μείνω μαζί τους.
Πιάσε το υπονοούμενο.
Θα πας να κρατάς το φανάρι;
Θέλουν να μείνουν μόνοι τους.
Έλα μαζί μου.
Πού θα πάμε;
Σπίτι μου.
Μπες πρώτη για ντους.
Τα έβαλες με 20 άντρες μαζί, θα έχεις ιδρώσει.
Όλα καλά, μη νιώθεις άσχημα. Δεν χρειάζομαι ευχαριστίες.
Έχω καθήκον…
Πού πήγε;
Τι στιλάκι είναι αυτό; Μογγολικό ή Γκάνγκναμ;
Ούτε λεπτό δεν χάνει.
Εγώ είμαι.
Συλλάβετε όσους ήταν στο πάρκο κι ανακρίνετέ τους.
Δεν ήταν συνηθισμένοι κακοποιοί.
Ναι.
Μπάτσε, φέρε μου κάτι να βάλω.
Εντάξει.
Λες κι έχω γυναικεία ρούχα.
Το κρέμασα στο χερούλι.
Είναι δικό μου, αλλά δεν έχω κάτι άλλο.
Έγινε.
Επίτηδες μου μιλάει με αγένεια.
Εμπρός.
Υπαστυνόμε Κανγκ, η Γιο Τζι-χιον είμαι.
Βρήκαμε το άτομο που διέταξε την επίθεση.
Η Ρι Χουά-τζα.
Ή Λι Μιονγκ-χι στην πραγματικότητα.
Κόρη της Χουάνγκ Γκουμ-τζου, που πήρες το κινητό της.
Είχα προαίσθημα πως δεν ήταν η Ναμ-σουν,
αλλά είχε το θράσος να πει ψέματα και να μας εξαπατήσει.
Το παλιοκόριτσο.
Γύρισα.
Καλώς όρισες.
Πήγαινε να ξεκουραστείς.
Ναι.
Η κυρία Χουάνγκ Γκουμ-τζου;
Ναι, η ίδια.
Γεια σας. Υπαστυνόμος Κανγκ Χι-σικ, αστυνομία Σεούλ.
Ναι, περί τίνος πρόκειται;
Άκουσα πως ψάχνετε την κόρη σας.
Γκανγκ Ναμ-σουν δεν ονομάζεται;
Ναι.
Ισχύει
πως βρέθηκε;
Όχι.
Νόμιζα πως τη βρήκα,
αλλά δεν ήταν η κόρη μου.
Μάλιστα.
Τότε, θα ήθελα να μοιραστώ κάποιες πληροφορίες.
Ξέρετε κάτι,
υπαστυνόμε Κανγκ;
Εμπρός;
Μήπως ξέρετε την κόρη μου;
Ναι, έτσι νομίζω.
Πού βρίσκεται
αυτήν τη στιγμή;
Θα σας ξαναπάρω.
Πού να κοιμηθώ;
Σωστά.
Γκανγκ Ναμ-σουν, νομίζω πως βρήκα τη μαμά σου.
Εμπρός; Εγώ είμαι.
Μάλιστα, κυρία.
Βρες τα πάντα για έναν αστυνομικό, τον Κανγκ Χι-σικ.
Και σε ποια μονάδα είναι.
-Επείγει. -Μάλιστα, θα το φροντίσω αμέσως.
Μια γυναίκα εξουδετέρωσε
20 άντρες, Κορεάτες-Κινέζους;
Αυτό σου λέω.
Ούτε ο διοικητής Παρκ δεν έχει ξαναδεί κάτι τέτοιο.
Χρειαζόμαστε δικό μας χώρο.
Δεν τραβάει άλλο η συστέγαση με το ντόπιο τμήμα.
Πώς είναι δυνατόν; Η μονάδα μας είναι μυστική.
Ακριβώς. Γιατί μας έχωσαν μαζί τους;
Αφού είμαστε μυστική μονάδα.
Σε όλη τη Σεούλ υπάρχουν μόνο δέκα μονάδες Δίωξης.
Καθώς αυξήθηκαν δραματικά οι υποθέσεις ναρκωτικών,
σχηματίστηκε αυτή η μυστική ομάδα
με διαταγή του Γενικού Επιθεωρητή.
Δουλειά μας είναι να συλλαμβάνουμε τα πρεζόνια στο Γκάνγκναμ.
Μην το ξεχνάτε λεπτό.
Μην ασχολείστε με ασήμαντες υποθέσεις.
Δεν είναι καθόλου ασήμαντη.
Τι ασήμαντη; Υποθεσάρα είναι.
Μια γυναίκα τούς ξεπάστρεψε.
Ακούγεται όντως τρελό.
Πού είναι ο Χι-σικ κι ο Γιονγκ-τακ;
Έχουν ρεπό σήμερα.
Δούλευαν δέκα μέρες σερί.
Βρήκαν τίποτα;
Αρχηγέ,
άσ' τα παιδιά να ξεκουραστούν.
Αν θες να ξεκουραστείς,
παραιτήσου
κι άραξε στον σταθμό της Σεούλ.
Νόστιμο.
Μωρό μου, έφαγα το γύρω γύρω.
Εσύ φάε τον τόνο στη μέση.
Αλήθεια, κυρία Νο;
Με συγκινείς.
Όμως,
αυτό δεν είναι πια τριγωνικό κιμπάπ, αλλά στρογγυλό.
Ένα τριγωνάκι κιμπάπ βουτηγμένο στα δάκρυα.
Ας θυμόμαστε για πάντα αυτήν τη μέρα.
Φάε να κοιμηθούμε.
Λέω να κρατήσουμε το υπόλοιπο για αύριο.
-Αλήθεια; -Ναι.
-Κρυώνεις; -Ναι.
Ευχαριστώ.
Τώρα συμπληρώθηκε το παζλ.
Αυτή που διέταξε την επίθεση στα γκερ παριστάνει εσένα.
Θα μισεί το γεγονός πως ζεις.
Η μαμά σου
σε έψαχνε 20 χρόνια τώρα.
Πριν δέκα χρόνια ξεκίνησε διαγωνισμό δύναμης.
Εφόσον έχει δυνατή κόρη,
ήλπιζε να σε βρει έτσι.
Αλλά εμφανίστηκε μια απατεώνισσα.
Όμως, εκείνη κατάλαβε την αλήθεια.
Οι γονείς μου
είναι καλά;
Εμπρός.
Ο υπαστυνόμος Κανγκ φοίτησε στο 36ο έτος της Εθνικής Ακαδημίας.
Ανήκει σε ειδική μονάδα της Δίωξης στην Αστυνομία της Σεούλ.
Κάνουν μυστικές επιχειρήσεις με έδρα το τμήμα στο Γκανγκχάν.
Ειδική μονάδα της Δίωξης;
Κοιμήσου εδώ.
Εσύ πού θα κοιμηθείς;
Στο άλλο δωμάτιο.
Έγινε, καληνύχτα.
Πώς και είσαι τόσο δυνατή;
Πώς γίνεται να έχει κάποιος τόση δύναμη;
Δεν ξέρω.
Ακόμα και στη Μογγολία,
δεν έχω συναντήσει άντρα που να με ξεπερνάει σε δύναμη.
Νομίζω
πως έχεις υπερδυνάμεις.
Και η μαμά σου το ίδιο.
Και η μαμά μου;
Είναι αργά, κοιμήσου.
Σ' ευχαριστώ πολύ…
που βρήκες τη μαμά μου.
Σ' το είχα υποσχεθεί.
Απλώς κράτησα τον λόγο μου.
Η Χουάνγκ Γκουμ-τζου είμαι.
Ναι, μόλις ετοιμαζόμουν να σας πάρω.
Πού βρίσκεται
η κόρη μου;
Είναι εδώ μαζί μου.
Μπορώ να της μιλήσω;
Σήμερα είναι πολύ κουρασμένη.
Καλύτερα να ξεκουραστεί.
Αν σας μιλήσει, μετά δεν θα την πιάνει ύπνος.
Φυσικά.
Έχετε δίκιο.
Καλύτερα να ξαγρυπνήσω μόνο εγώ απόψε.
Σωστά.
Αύριο το πρωί
θα σας στείλω μια διεύθυνση.
Πείτε στην κόρη μου να με συναντήσει εκεί.
Ναι, μείνετε ήσυχη.
Υπαστυνόμε Κανγκ Χι-σικ…
σας ευχαριστώ απ' τα βάθη της καρδιάς μου.
Θα σας είμαι υπόχρεη.
Αλίμονο.
Ευχαρίστησή μου.
Γεια σας.
Ναμ-σουν…
Εμπρός.
Πατέρα του Ναμ-ιν.
Θέλω να πω,
πατέρα της Ναμ-σουν.
Βρέθηκε η κόρη μας, η Ναμ-σουν.
Είναι με έναν αστυνομικό.
Είσαι σίγουρη;
Αυτήν τη φορά, ακούγεται αλήθεια.
Αλήθεια είναι.
Είναι καλά;
Φυσικά.
Είναι μια χαρά.
Ναμ-σουν!
Ορίστε.
Δεν είναι φοβερή η Κορέα;
Μέχρι και ρούχα φέρνουν το επόμενο πρωί.
Να βάλεις καθαρά, όμορφα ρούχα για να γνωρίσεις τους γονείς σου.
Έτσι θα δουν πως είσαι καλά.
Έγινε.
Από…
Στο μπάνιο.
Κοίτα.
Εγώ να πηγαίνω.
Ναι, καλή επιτυχία.
Γεια.
Ο ΓΙΟΝΓΚ-ΤΑΚ ΔΙΩΞΗ
Ναι, Γιονγκ-τακ.
Κανένα απ' τα στοιχεία που στείλαμε δεν βγήκε θετικό στα ναρκωτικά.
Αλήθεια;
Βρήκες τίποτα άλλο;
Κάτι βρήκα,
αλλά ούτε αυτό θα είναι.
Γιονγκ-τακ, νομίζω πως το βρήκα.
Ναμ-σουν.
-Φωτιά! -Φωτιά!
Βοήθεια!
Ας μας βοηθήσει κάποιος…
Θα αργήσουμε λιγάκι. Δεν πιστεύω να πειράζει;
Πειράζει.
Πρέπει να έπιασε φωτιά.
Έχει παιδιά μέσα. Τι θα κάνουμε;
Βλέπω παιδιά επάνω.
-Θεέ μου. -Βοήθεια!
Τι θα κάνουμε;
Βοήθεια!
Παιδιά.
Είστε καλά;
Θα σας πάρω από εδώ, ελάτε.
Πάμε.
ΠΥΡΟΣΒΕΣΤΙΚΗ
Είναι εδώ η μαμά, μη φοβάσαι.
Παιδάκι μου.
Ναμ-σουν!
Ήρθε η Πυροσβεστική!
Ναμ-σουν…
Μαμά;
Έλα εδώ.
Ναμ-σουν!
ΕΥΧΑΡΙΣΤΟΥΜΕ ΠΑΡΚ ΜΠΟ-ΓΙΟΝΓΚ ΚΑΙ ΠΑΡΚ ΧΙΟΝΓΚ-ΣΙΚ
ΝΑΜ-ΣΟΥΝ, ΕΝΑ ΔΥΝΑΤΟ ΚΟΡΙΤΣΙ
Δεν ξέρω τι να κάνω από εδώ και πέρα.
Μισώ το διάβασμα.
Πραγματικά, είσαι ίδια εγώ.
Οι γυναίκες φημίζεστε για τη δύναμη. Δεν είστε πολύ εύστροφες.
Βούλωσ' το, Μπονγκ-γκο.
Θέλω να βοηθάω ανθρώπους.
Σε όλους τους ανθρώπους λείπει κάτι.
Τι θα ήθελες;
Θέλω να πιάσω τον εγκέφαλο.
Είσαι εντυπωσιακός, ντετέκτιβ.
Υπάρχουν ναρκωτικά στην Ντουγκό.
Αρχηγέ, νομίζω πως πρέπει να πάω σε μυστική αποστολή.
Πήρα μια πληροφορία
και η έρευνα αποδείχτηκε ελπιδοφόρα.
-Πού; -Κάπου που ίσως υπάρχουν ναρκωτικά.
Ας τελειώσουμε γρήγορα κι ας μπούμε το βράδυ στην αποθήκη.
Θες να βρεις ναρκωτικά, είπαμε.
Υποτιτλισμός: Λιάνα Μεσάικου